OpenLLM-France/wikimedia huggingface dataset:
# Qasr al-Hallabat

Qasr al-Hallabat (àrab: قصر الحلابات, Qaṣr al-Ḥallābāt) és una ciutat de la governació d'Amman, al nord-est de Jordània. La ciutat va rebre aquest nom pel castell omeia que s'hi conserva. En el mateix terme municipal hi ha el Qasr Hammam As Sarah.
Al principi, va ser una fortalesa romana construïda per l'emperador Caracal·la per protegir els habitants d'aquesta regió de les tribus beduïnes, en els segles II i III, encara que hi ha proves de presència anterior nabatea en aquest lloc. Era una de les moltes fortaleses de la via Trajana Nova, que unia Damasc i Àqaba a través de Petra i Amman. No obstant això, al segle viii, el califa omeia Hixam ibn Abd-al-Màlik va ordenar enderrocar les estructures romanes i construir un important complex residencial al desert. El seu pla incloïa un palau, una mesquita, un complicat sistema hidràulic que inclou cinc cisternes i un gran dipòsit d'aigua, i uns banys. A l'oest del palau, hi ha una estructura que va haver de servir per a usos agrícoles, ja que a la regió es conreaven oliveres i vinyes. D'aquesta construcció, només roman en peu una filera de pedres, mentre que de la mesquita es conserven tres seccions del mur, inclòs el mihrab.
La construcció principal, el palau, és de basalt negre i gres, i és de planta quadrada, amb una torre en cada cantonada. El seu interior estava adornat amb magnífics mosaics d'animals, detallats frescos i relleus d'estuc finament elaborats. La mesquita és a un quilòmetre i mig del palau, és petita, d'11 per 11 metres i està feta de marès. El seu interior està dividit en tres parts per dues arcades i el sostre és voltat. Envoltant la mesquita pel nord, l'est i l'oest hi ha un pòrtic de 3,30 metres.

## Enllaços externs

* Archnet entry for Qasr al Hallabat and Qasr es Sarah Arxivat 2010-11-20 a Wayback Machine..
* A history of the excavation of Qasr al Hallabat Arxivat 2010-01-03 a Wayback Machine..
# Purificador d'aire

Un purificador d'aire és un dispositiu que elimina contaminants de l'aire d'un espai per millorar la qualitat de l'aire interior. Els purificadors d'aire es venen com a dispositius beneficiosos per a persones amb al·lèrgies o asma, així com a útils per reduir o eliminar el fum de tabac aliè. Els purificadors d'aire també es fan servir en l'àmbit industrial per filtrar i eliminar residus tòxics, així com als hospitals i els avions per evitar la propagació de virus i bacteris.

## Referències

* ↑ «Veritas inverteix 1,5 milions d'euros en un sistema per purificar l'aire dels seus establiments».
* ↑ «Olansi». [Consulta: 12 abril 2020].
# Purificació de proteïnes

La purificació de proteïnes és una sèrie de processos encaminats a aïllar un sol tipus de proteïna d'una mescla complexa. La purificació de la proteïna és vital per la caracterització de la seva funció, estructura i interaccions de la proteïna que interessi. El material de partida normalment és un teixit biològic o un cultiu microbià. Els diversos passos en el procés de purificació poden alliberar la proteïna de la matriu que la confina, separar les parts de proteïna i de no proteïna de la mescal, i finalment separar la proteïna desitjada de totes les altres proteïnes. La separació d'una proteïna de totes les altres és típicament l'aspecte que dona més feina de la purificació de proteïnes. Els passos de la separació poden explotar les diferències en (per exemple) la mida de les proteïnes, les propietats físico-químiques, l'afinitat d'enllaç i l'activitat biològica.
La purificació pot ser preparadora o analítica. Les purificacions preparadores tenen la intenció de produir grans quantitats de proteïnes per a un ús posteriro. Entre els exemples hi ha la preparació comercial d'enzims (comper exemple la lactasa) o la insulina en biofarmàcia.
La purificació analítica produeix una quantitat relativament petita de proteïna per a una gran varietat deproòsits científics o d'anàlisi. La pepsina i ureasa van ser les primeres proteïnes purificades.

## Referències

* ↑ «The Nobel Prize in Chemistry 1946». [Consulta: 19 setembre 2011].

## Vegeu també

* Centrifugació diferencial

## Enllaços externs

* Protein purification in one day Arxivat 2011-09-25 a Wayback Machine.
* Protein purification facility
* Slope Spectroscopy
# Píssarevka

Píssarevka (en rus: Писаревка) és un poble de l'óblast de Lípetsk, a Rússia, que el 2013 tenia 5 habitants. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
* ↑ http://rgada.info/opisi/1354-opis_487-1/0006.jpg
* ↑ Часовня на могиле мужа Arxivat 2013-09-21 a Wayback Machine. // Gorod48
# Píteas (orfebre)

Píteas (grec antic: Πυθέας, llatí: Pytheas) fou un orfebre treballador de la plata que va florir a Roma just després del temps de Pompeu.
Les seves produccions eren molt admirades i van assolir preus molt alts. Plini el Vell dona els preus de la plata treballada per Píteas: entre deu mil i vint mil sestercis cada dues unces. En lloa especialment una copa on representà Odisseu i Diomedes portant el Pal·ladi i sortint de Troia. Va treballar també altres objectes com gots per beure on pintava figures grotesques, que Plini descriu.

## Referències

* ↑ 1.Pytheas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 628
# Píteas d'Atenes

Píteas (grec antic: Πυθέας, llatí: Pytheas) fou un orador atenès que va viure al segle iv aC, i es va distingir per ser especialment hostil a Demòstenes.
Era autodidacta, i no tenia un estil prou elegant per ser considerat com un dels oradors àtics pels gramàtics grecs, segons la Suïda. En la seva vida privada tenia mal caràcter i pocs principis polítics, puix que canviava de bàndol segons els seus interessos.
Empresonat per no pagar un deute (segurament una multa per una demanda judicial), va escapar de la presó i va fugir a Macedònia. Al cap d'un temps va tornar a Atenes, on llavors era pobre, però a través de la vida pública es va enriquir i va adquirir una considerable fortuna. A Atenes va exercir les magistratures més altes, i honors entre els quals figurava el dret a fer els sacrificis dels atenencs a Delfos. Dinarc el va acusar de ξενία, una acusació per usurpar els drets de ciutadania, probablement a causa d'haver viscut molts d'anys a Macedònia.
Es coneixen pocs fets de la seva vida política, però se sap que es va oposar a conferir honors a Alexandre el Gran, encara que més tard va abraçar el partit macedoni. Va acusar Demòstenes d'haver rebut suborns d'Hàrpal, i a la guerra de Làmia l'any 322 aC es va unir a Antípatre i va tenir la satisfacció de sobreviure al seu gran enemic Demòstenes.
S'han conservat, mercès a Eli Harpocratió, els títols de dos dels seus discursos: Πρὸς τὴν ἔνδειξιν ἀπολογία i Κατ'Ἀδείμαντος]. Rutili Llop en va conservar uns extractes.

## Referències

* ↑ 4.Pytheas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 626-627
# Resolució 148 del Consell de Seguretat de les Nacions Unides

La Resolució 148 del Consell de Seguretat de les Nacions Unides, aprovada per unanimitat el 23 d'agost de 1960, després d'examinar l'aplicació de la República del Níger per a ser membre de les Nacions Unides, el Consell va recomanar a l'Assemblea general la República del que Níger fos admesa.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org
# Resolució 1492 del Consell de Seguretat de les Nacions Unides

La Resolució 1492 del Consell de Seguretat de les Nacions Unides fou adoptada per unanimitat el 18 de juliol de 2003. Després de recordar totes les resolucions anteriors sobre la situació a Sierra Leone, el Consell va aprovar una reducció en quatre fases de la Missió de les Nacions Unides a Sierra Leone (UNAMSIL) culminant en una retirada total el desembre de 2004.
El Consell de Seguretat va reconèixer la fràgil situació de seguretat a la regió del riu Mano, en particular la Segona Guerra Civil liberiana a la veïna Libèria i la necessitat d'enfortir la capacitat de la Policia de Sierra Leone i les Forces Armades de la República de Sierra Leone. Va aprovar la decisió del secretari general Kofi Annan sobre la disposició de la UNAMSIL cap a la fi de 2004. El secretari general presentarà recomanacions addicionals a principis de 2004 sobre una presència residual de les Nacions Unides a Sierra Leone.
Els punts de referència clau de la reducció serien supervisats pel Consell, mentre que el Secretari General es va encarregar d'informar al final de cada una de les quatre fases sobre els progressos realitzats.

## Referències

* ↑ «Security Council approves 'modified status quo' option for drawdown of Sierra Leone force, culmulating in complete withdrawal by end of 2004». United Nations, 18-07-2003.
* ↑ McCormack, T.; McDonald, Avril Yearbook of International Humanitarian Law – 2003, Volume 6; Volume 2003. Cambridge University Press, 2006, p. 280. ISBN 978-90-6704-203-1.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* Guerra Civil de Sierra Leone

## Enllaços externs

* PDF Text de la Resolució a UN.org
# Resolució 1496 del Consell de Seguretat de les Nacions Unides

La Resolució 1496 del Consell de Seguretat de les Nacions Unides fou adoptada per unanimitat el 31 de juliol de 2003. Després de recordar les resolucions anteriors sobre Israel i el Líban, incloses les resolucions 425 (1978), 426 (1978) i 1461 (2003), el Consell va decidir ampliar el mandat de la Força Provisional de les Nacions Unides al Líban (UNIFIL) durant sis mesos més fins al 31 de gener de 2004.
El Consell de Seguretat va recordar la conclusió del secretari general Kofi Annan que Israel havia retirat les seves forces del Líban a partir del 16 de juny de 2000, d'acord amb la Resolució 425. Va subratllar la naturalesa temporal de l'operació de la UNIFIL i va assenyalar que havia completat dues de les tres parts del seu mandat.
El Govern del Líban va donar la benvinguda a les mesures adoptades per restaurar la seva autoritat al sud del Líban a través del desplegament de les forces libaneses. Es va instar a les parts a garantir la llibertat de moviment de la UNIFIL i a garantir la seva seguretat. Tant Israel com el Líban van ser convocats a complir els compromisos de respectar la línia de retirada de Línia Blava identificada per les Nacions Unides i totes les violacions aèries, marítimes i terrestres de la línia van ser condemnades, a més de cridar l'interès del Consell.
La resolució recolza els esforços de la UNIFIL per supervisar les violacions de la línia de retirada i pel desminatge, fomentant la necessitat de proporcionar mapes de la ubicació de mines terrestres. Es va demanar al Secretari General que continués les consultes amb el govern libanès i els països que aporten contingents sobre l'aplicació de la resolució actual. A més, el va dirigir a informar sobre les activitats de la UNIFIL i sobre les tasques realitzades per l'Organisme de les Nacions Unides per la Vigilància de la Treva (UNTSO).
Finalment, la resolució va concloure subratllant la importància d'una pau justa i duradora a l'Orient Mitjà basada en les resolucions pertinents del Consell de Seguretat, incloses les 242 (1967) i 338 (1973).

## Referències

* ↑ «Security Council extends mandate of Interim Force in Lebanon until 31 January 2004». United Nations, 31-07-2003.
* ↑ Bernan Press. Yearbook of the United Nations 2003. United Nations Publications, 2005, p. 517. ISBN 978-92-1-100905-7.
* ↑ «Security Council extends UN force in southern Lebanon until 31 July». United Nations, 30-01-2003.
* ↑ United Nations General Assembly. Official records (United Nations. General Assembly). United Nations, 2003, p. 26.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)

## Enllaços externs

* PDF Text de la Resolució a UN.org
# Remei

«Remei o el Remei» té aquests significats:
* Remei o teràpia, intervenció destinada a corregir els símptomes o les causes subjacents causants d'un problema de salut
* Remei o medicament, substància destinada a ser utilitzada en la cura, mitigació o tractament de malalties
* Mare de Déu del Remei, festa religiosa que se celebra el segon diumenge d'octubre
* Biografies:
** Remei Margarit i Tayà (Sitges, 1935), fundadora dels Setze Jutges
** Àvia Remei
* Toponímia:
** El Remei (Alcanar), ermita a uns tres quilòmetres del nucli urbà d'Alcanar
** El Remei (Alcover), monument a Alcover (Alt Camp)
** El Remei (Arenys de Munt), capella al municipi d'Arenys de Munt
** El Remei (Cardona), muntanya entre el Bages i el Berguedà
** El Remei (Badalona), barri de Badalona (Barcelonès)
** El Remei (Bolvir), entitat de població a Bolvir (Baixa Cerdanya)
** El Remei (Castell-Platja d'Aro), conjunt de masia i ermita del municipi de Castell i Platja d'Aro (Baix Empordà)
** El Remei (Ripoll), entitat de població a Ripoll (Ripollès)
** El Remei (Santa Maria de Palautordera)
** el Remei (Vic)
** Capella del Remei, diversos indrets
** Convent del Remei, església i antic convent a Vic (Osona)
** Ermita del Remei, diversos indrets
** església del Remei, diversos indrets
** Mare de Déu del Remei de Castellar, capella de la masia de la Llena, a Castellar de la Ribera (Solsonès)
** Mare de Déu del Remei de Castellbò, capella de Castellbò, al municipi de Montferrer i Castellbò (Alt Urgell)
** Mare de Déu del Remei (Pinell de Solsonès), capella del municipi de Pinell de Solsonès
** La Mare de Déu del Remei de Moià, capella del cementiri de la vila de Moià (Moianès)
** Moleta del Remei, muntanya del municipi d'Alcanar (el Montsià)
** Pla del Remei, diversos indrets
** Residencial del Remei entitat de població del municipi d'Alcover, Alt Camp
# Resolució 2034 del Consell de Seguretat de les Nacions Unides

La Resolució 2034 del Consell de Seguretat de les Nacions Unides fou adoptada per unanimitat el 14 de gener de 2012. Observant amb pesar la renúncia del jutge de la Cort Internacional de Justícia Awn Shawkat Al-Khasawneh, el Consell va decidir que en concordança amb l'Estatut de la Cort les eleccions per omplir la vacant s'efectuarien en una sessió del Consell de Seguretat i durant el proper període de sessions de l'Assemblea General.
Al-Khasawneh, jurista i exprimer ministre de Jordània, va començar a servir en la Cort el 6 de febrer de 2000 i va servir com a vicepresident entre 2006 i 2009.

## Referències

* ↑ «Security Council Sets 27 April as Date for Election to Fill Vacancy on International Court of Justice». United Nations, 19-01-2012.
* ↑ «Judge Awn Shawkat Al-Khasawneh». International Court of Justice. [Consulta: 13 novembre 2011].

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Briúkhovo

Briúkhovo (en rus: Брюхово) és un poble del krai de Perm, a Rússia, que pertany al districte rural de Ielovski. El 2010 tenia 377 habitants.

## Referències

* ↑ «численность населения городских округов, муниципальных районов, городских и сельских поселений, городских населенных пунктов, сельских населенных пунктов Пермского края по итогам Всероссийской переписи населения 2010 года». Arxivat de l'original el 2014-09-10. [Consulta: 9 setembre 2019].
# Resolució 2030 del Consell de Seguretat de les Nacions Unides

La Resolució 2030 del Consell de Seguretat de les Nacions Unides fou adoptada per unanimitat el 21 de desembre de 2011 després de recordar la resolució 1949 (2010). El Consell va demanar al govern i als polítics interessats en Guinea Bissau que treballessin plegats per consolidar la pau i l'estabilitat, utilitzant mitjans legals i pacífics per resoldre les diferències i intensificant els esforços per al diàleg polític autèntic i inclusiu i la reconciliació nacional.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Referències

* ↑ «Security Council Extends Mandate of Guinea-Bissau Integrated Peacebuilding Office Calls on Government, Political Factions to Intensify Reconciliation Efforts». United Nations, 21-12-2011.
# Bhogdai

Bhogdai és un riu d'Assam que neix a les muntanyes Naga i corre en direcció nord-oest cap al riu Brahmaputra en el que desaigua. A la part superior del seu curs és anomenat Disai o Disoi. El nom Bhogdai se li hauria donat al final sel segle XVIII en memòria dels treballadores que havien participar en feines a un canal. El seu curs és de 130 km.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Bhimora

Bhimora fou un petit estat tributari protegit del Kathiawar, a la presidència de Bombai.
Estava format per dotze pobles, amb dos tributaris separats. El tribut era de 37 lliures i els ingressos estimats en 813 lliures. Del tribut es pagaven 31 lliures al govern britànic i 6 al nawab de Junagarh.
La capital era Bhimora a 22° 00′ N, 71° 16′ E﻿ / ﻿22.000°N,71.267°E﻿ / 22.000; 71.267.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Bulnesia arborea

Bulnesia arborea és un arbre de gran part del nord de Sud-amèrica, en la regió de les Guaianes, de Veneçuela, Colòmbia, Guyana. De vegades en el mercat internacional l'hi nomena com Paraguai lignum vitae, ja que les seves propietats i usos són similars al guaiac, arbre del gènere Guaiacum.
Creix en vores de carreteres, camins i rius, i en l'interior de boscos secs, sub-xerofítics i espinosos.

## Usos

La fusta de Bulnesia arborea és:
* albura: blanca grogenca a verd
* duramen: verd parduscu, amb nusos, gra fi i recte.
El ritidoma (escorça) és mayormente fi i grogenca lleu. La densitat d'aquesta fusta és entre 0,92 a 1,1 g/cm³.
Molt usat en construccions civils i en navals, torneria, elaboració de durmients de ferrocarril. És planta ornamental en jardineria. La fusta ha d'utilitzar-se recién tallada, ja que a l'assecar-se es posa extremadament dura i ja no és aprovechable.
El vora s'empra per a gravats i quan es necessita una fusta durable. De la seva fusta s'extreu l'oli de guaiac (o guayacol) per a ingredient de perfums. El seu resina pot obtenir-se amb solucionis orgànics, empleada per a fer vernís i pintures fosques.
És apreciat per les seves propietats protectors de la pell humana amb la seva essència. Dona un bon carbó i bigues d'alta qualitat. Igniciona fàcilment, i produeix un fum fragant.
Les dues espècies més conegudes són la Bulnesia arborea i la Bulnesia sarmientoi.
# Bulma (associació)

* Aquest article tracta sobre usuaris de programari lliure. Vegeu-ne altres significats a «Bulma».
Bulma (acrònim de Bergantells Usuaris de GNU/Linux de Mallorca i Afegitons / Bisoños Usuarios de GNU/Linux de Mallorca y Alrededores) és un grup d'usuaris de programari lliure de les Illes Balears creat el 1998 per Javi Polo. L'associació es dedica a promoure el programari lliure, a més d'organitzar conferències, cursos i congressos. En foren membres Ricardo Galli i Benjamí Villoslada.
Al 2019, amb la intenció de reactivar el grup, Daniel Ripoll, va ser elegit com a nou president de l'associació. Donant diverses cursos i conferències.
Malauradament, les seves activitats en 2020 varen ser frenades novament degut a la emergencia sanitaria del COVID, i finalment Daniel Ripoll, va deixar el carrec de president i va passar com a vicepresident a principis del 2023 i va comença Omita al carrec, la primera presidenta dona de BULMA.

## Referències

* ↑ «Los diarios de navegación triunfan en Internet por la frescura de sus contenidos» (en castellà). El País, 05-12-2001. [Consulta: 4 novembre 2017].
* ↑ «Informàtica en llibertat». Presència, 1743, 22 - 28 juliol 2005, pàg. 5 [Consulta: 4 novembre 2017].
* ↑ «Pequeño homenaje a la otrora poderosa comunidad del software libre (y III)» (en castellà). El Mundo, 07-03-2015. [Consulta: 4 novembre 2017].
* ↑ «El programari lliure, protagonista del cap de setmana a les Illes Balears». VilaWeb, 21-05-2004. [Consulta: 4 novembre 2017].
* ↑ http://www.uoc.edu/portal/es/sala-de-premsa/actualitat/entrevistes/2007/galli.html%5BEnllaç+no+actiu%5D
* ↑ http://www.tugurium.com/docs/Hackstory-Merce_Molist_Ferrer.pdf

## Enllaços externs

* Blog de l'associació
* Lloc web antic de Bulma (a l'Internet Archive)
# Resolució 2032 del Consell de Seguretat de les Nacions Unides

La Resolució 2032 del Consell de Seguretat de les Nacions Unides fou adoptada per unanimitat el 22 de desembre de 2011. Després de recordar la resolució 1889 (2009), el Consell va ampliar el mandat de la Força Provisional de Seguretat de les Nacions Unides per a Abyei (UNISFA) durant cinc mesos.
El Consell també va exigir que Sudan i Sudan del Sud que acabessin amb urgència l'establiment de l'Administració i serveis policials d'Abyei, de conformitat amb acords previs, i els va instar a fer ús dels mecanismes que havien estat desenvolupat per resoldre problemes pendents relacionats amb les fronteres i la zona desmilitaritzada.

## Referències

* ↑ «Security Council Extends Mandate of Interim Security Force in Abyei for Five Months, Unanimously Adopting Resolution 2032 (2011)». United Nations, 22-12-2011.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Regió d'Oio

La regió d'Oio és una regió de Guinea Bissau, a la província de Norte. La seva capital és Farim. Limita al nord amb Senegal, a l'oest amb les regions de Cacheu, de Biombo i el sector autònom de Bissau, al sud amb la regió de Quinara (separada d'aquesta pel riu Geba) i a l'est amb la regió de Bafatá. Juntament amb la regió de Cacheu i Biombo forma la província de Norte. Altres ciutats importants de la regió són Nhacra, Mansoa, Bissora i Cumeré.
L'extensió de territori d'aquesta regió abasta una superfície de 5.404 quilòmetres quadrats, mentre que la població es compon d'uns 224.664 residents (xifres del cens de l'any 2009). La densitat poblacional és de 41,58 habitants per quilòmetre quadrat.
El riu Canjambari flueix pel nord d'aquesta zona. Un dels punts més elevats a Oio és el Tambandinto, amb una altitud de 70 msnm.

## Sectors

La regió de Oio està dividida en 5 sectors:
* Bissorã
* Farim
* Mansabá
* Mansôa
* Nhacra

## Referències

* ↑ Repartition geographique des communautés
* ↑ (portuguès) «Dades de l'Instituto Nacional de Estatística». Arxivat de l'original el 2009-11-13. [Consulta: 15 juliol 2016].